Il posto
Il posto () je italijanski crno-bijeli igrani film snimljen 1961. u režiji Ermanna Olmija, kome je to predstavljao režijski debi. Po žanru je drama, a protagonist, čiji lik tumači Sandro Paseri je mladić koji, u nastojanju da pomogne porodici koja je zapala u financijske nevolje, prekida redovno školovanje i pokušava se zaposliti u velikoj milanskoj korporaciji. Radnja prikazuje kako pri tome mora proći niz bizarnih ispita, a nakon što dobije posao, mora trpiti niz poniženja i napredovati tek nakon što bolje radno mjesto isprazni smrt kolege. Il posto, koji je po riječima samog autora, bio inspiriran autorovim životnim iskustvima, se često navodi kao ostvarenje koje je nastojalo održavati neorealističku tradiciju, odnosno prilagoditi je novim okolnostima italijanskog ekonomskog buma. Olmi je zbog toga radi što veće autentičnosti inzistirao na naturščicima umjesto profesionalnih glumaca, odnosno pokušao prikazati dehumanizirajuće efekte suvremene tehnologije i načina poslovanja. Il posto je prikazan na venecijanskoj Mostri gdje je dobio nagradu u kategoriji "Paralelnih sekcija".

Uloge 
 Loredana Detto ... Antonietta Masetti
 Tullio Kezich ... Psiholog
 Sandro Panseri ... Domenico Cantoni
 Mara Revel ... Starica

Vanjske veze 
 
 
 Il Posto essay at the Criterion Collection by Kent Jones

Italijanski filmovi
Dramski filmovi
Authority control 2